Herse

Herse (av norrønt hersir, kanskje avledet av  herr i betydningen «flokk») var en gammel norsk høvdingtittel som ble brukt fram til rundt år 1050. Det ser ut til at «herse» var et gammelt rangsbegrep fra ættesamfunnets tid som gikk av bruk etter hvert som kongemakten styrket sin stilling.

Snorre Sturlason skriver i Harald Hårfagres saga i Heimskringla at kong Harald satte inn en jarl i hvert fylke og at hver «[…] skulle ha under seg fire herser eller flere, og hver av dem skulle ha tjue marks veitsle; hver jarl skulle stille seksti hærmenn i kongens hær, og hver herse tjue mann.»Heimskringla, Harald Hårfagres saga, kapittel 6 Bugge nevner at de jarler og herser som Harald Hårfagre satte inn, var kongens stedfortredere og skatteinnkrevere.Alexander Bugge, Norges historie (1910), 1. bind, annen del, s. 122

På Olav den helliges tid synes hersetittelen å ha gått ut av bruk,fotnote til Halvdan Svartes saga i «Norges kongesagaer» (Heimskringla), 1979, red. Finn Hødnebø og Hallvard Magerøy og hersene erstattet av lendmenn som i større grad fikk sin makt fra kongen og ikke fra det gamle ættesamfunnet.

I islandssagaene nevnes en rekke vestlandske stormenn med hersetittel, for eksempel Erling Skjalgsson.

Referanser

 Eksterne lenker 

 Herse, Den store Danske, geografi og historie
 Herse, Den store Danske, nordisk mytologi

Kategori:Vikingtiden
Kategori:Adelige titler